Polisieman erken moord op vrou | Maroela Media
Sarah Everard is in Maart vanjaar deur 'n Britse polisieman ontvoer, verkrag en vermoor. (Foto: AFP)
'n Britse polisieman het Vrydag skuldig gepleit aan die moord op 'n vrou wie se verdwyning woede in Brittanje ontketen het.
Wayne Couzens (48) het reeds verlede maand in die Old Bailey-hof in Londen erken dat hy die 33-jarige Sarah Everard ontvoer het. Everard het op 3 Maart reeds vermis geraak terwyl sy van vriende af na haar huis in die ooste van Londen geloop het. Haar kêrel, Josh Lowth, het haar as vermis aangemeld.
Everard se liggaam is 'n week later in die woud sowat 80 km weg in Kent, in die suidooste van Engeland, gevind.
Volgens die metropolisie het 'n nadoodse ondersoek die oorsaak van haar dood as die "saampersing van die nek", bepaal.
Couzens is kort daarna in hegtenis geneem en het ook reeds erken dat hy haar tussen 2 en 10 Maart verkrag het. Hy het kort voor die moord 'n 12 uur lange skof voltooi. Hy het ook 'n motor dae voor die moord gehuur en 'n rol kleefplastiek gekoop.
Couzens sal na verwagting aan die einde van September gevonnis word.
Het ons nie genoeg ellende hier in ons eie land nie?
Woede word in Brittanje ontketen weens die moord. In SA is moord n nasionale sport. Geen wenkbrou woed hier gelig nie.